ועדת הכלכלה, כנסת 19, פרוטוקול מספר 430, 2015-02-16 13:15

יצחק וקנין: תקנות הטיס (אגרות רישום, רישוי ותיעוד) (תיקון מס' 2), התשע"ה-2015, בדבר כלי רחיפה.

<רננה שחר: גם פה מספור התיקונים ישתנה.

יצחק וקנין: מבחינתי אין בעיה.

<יבינה זכאי-בראונר: תקנות הטיס (אגרות רישום, רישוי ותיעוד) (תיקון מס' 2), התשע"ה-2015

<איתי עצמון: סליחה שאני קוטע אותך.

<איתי עצמון: אפשר להקדים לקריאת התקנות הסבר קצר לגבי קביעת סכומי האגרות שמוצעים כאן?

<יבינה זכאי-בראונר: תקנות האגרות דנות באגרות שרשות התעופה האזרחית גובה כאשר מבקשים ממנה איזה סוג של אישור או תעודה או רישיון לגבי עובדי הטיס.

<יבינה זכאי-בראונר: כאן הכנסנו את המונחים "רישיון רחפן", "מבקש רישיון רחפן", "מחזיק רישיון רחפן", תלוי כמובן בנסיבות, בתקנות קיימות.

<יבינה זכאי-בראונר: כלומר, לא יצרנו תקנות חדשות יש מאין, לא שינינו סכומים.

<יבינה זכאי-בראונר: הגבלנו לסכומים קיימים.

<יבינה זכאי-בראונר: הכנסנו את המונחים "מחזיק רישיון רחפן" ו"מבקש רישיון רחפן" בתקנות קיימות.

<יבינה זכאי-בראונר: אסביר כשנתקדם – פשוט הגבלנו לתעריפים שקיימים כיום.

<איתי עצמון: התעריפים שקיימים כיום לגבי מי?

<יבינה זכאי-בראונר: לגבי עובדי טיס אחרים.

<יבינה זכאי-בראונר: למשל בתקנה 18(1), בנוסף ל"מבקש רישיון עובד טיס" הוספנו את המילים "או מבקש רישיון רחפן".

<יבינה זכאי-בראונר: האגרה שם היא 640 שקלים לגבי בקשת רישיון.

<יבינה זכאי-בראונר: כלומר, כאשר אדם יבוא לבקש מאגף הרישוי ברשות התעופה האזרחית רישיון רחפן הוא ישלם את אותם 640 או 660 שקלים, אני כבר לא זוכרת.

<יבינה זכאי-בראונר: כאשר נתקדם בקריאת התקנות נסביר תקנה-תקנה.

<רמי אברהם ליבלינג: בגדול, היכן שיש קבוצה גדולה שכוללת את כולם – הכנסנו גם אותם.

<רמי אברהם ליבלינג: במקומות יותר ספציפיים, אתם תראו בשניים-שלושה מקומות שיש טבלאות שכוללות הרבה מאוד סוגים וגוונים, שם שמנו את זה במקום שלעניות דעתנו יהיה הכי מתאים.

יצחק וקנין: הסבר, בבקשה.

<יבינה זכאי-בראונר: נצרכנו להוסיף לתקנה 1 בתקנות האגרות, שהיא תקנת המונחים, כשבצד כל מונח יש הגדרה, את המונחים "כלי רחיפה", "רחפן" ו"תקנות כלי רחיפה" לצורך הוספתם במהלך תיקון התקנות.

יצחק וקנין: יש הערות, רבותי?

יצחק וקנין: אין הערות.

יצחק וקנין: מי בעד תקנה 1? מי נגד?

יצחק וקנין: התקנה אושרה.

<יבינה זכאי-בראונר: הכותרת היום היא "אגרות לפי תקנות הרישיונות".

<יבינה זכאי-בראונר: הכוונה לרישיונות עובדי טיס.

<יבינה זכאי-בראונר: הוספנו את "תקנות כלי רחיפה".

יצחק וקנין: יש הערות?

יצחק וקנין: אין הערות.

יצחק וקנין: מי בעד תקנה 2? מי נגד?

יצחק וקנין: התקנה אושרה.

<איתי עצמון: הערה טכנית.

<איתי עצמון: אני חושב שצריך יהיה לתקן גם את כותרת השוליים של התקנה.

<איתי עצמון: לפי המצב המשפטי היום הכותרת היא "אגרת רישיון עובד טיס (תעודה רפואית)".

<איתי עצמון: צריך יהיה להוסיף כאן "רישיון רחפן".

<יבינה זכאי-בראונר: נכון.

יצחק וקנין: מה הסכומים?

<איתי עצמון: מה הסכומים, ולגבי אילו רישיונות או אישורים?

<יבינה זכאי-בראונר: בתקנת משנה (א): מבקש רישיון רחפן – בעת הגשת בקשה לרישיון רחפן יצטרך לשלם אגרה של 650 שקלים חדשים.

<יבינה זכאי-בראונר: בתקנת משנה (ג): מחזיק ברישיון עובד טיס וכן מבקש רישיון רחפן, זה התיקון – המבקש תעודה רפואית ישלם 220 שקלים חדשים.

<יבינה זכאי-בראונר: בתקנת משנה (ד): מחזיק ברישיון טיס פרטי או ברישיון רחפן, שהוא מעל גיל 50 – המבקש תעודה רפואית לאחר בדיקה תקופתית ישלם בעת הגשת הבקשה אגרה של 190 שקלים חדשים.

<יבינה זכאי-בראונר: בתקנה משנה (ז): המבקש רישיון עובד טיס או רישיון רחפן – מדובר באדם שהוא במקביל חייל מילואים פעיל ואז האגרות יחולו בשיעור של 75% מהאגרות הנקובות.

יצחק וקנין: רבותי, יש הערות?

יצחק וקנין: אין הערות.

יצחק וקנין: אני מצביע על תקנה 3, כולל התיקון על-פי הערת היועץ המשפטי של הוועדה.

יצחק וקנין: מי בעד? מי נגד?

יצחק וקנין: התקנה אושרה, כולל התיקון.

<יבינה זכאי-בראונר: לשון התקנה יהיה כדלקמן: "עובד טיס או בעל רישיון רחפן המבקש הגדר או אישור נוסף ברישיונו ישלם בעת הגשת הבקשה אגרה של 220 שקלים חדשים".

יצחק וקנין: יש הערות?

יצחק וקנין: אין הערות.

יצחק וקנין: מי בעד תקנה 4?

יצחק וקנין: מי נגד?

יצחק וקנין: התקנה אושרה.

<יבינה זכאי-בראונר: מדובר בתקנה שעניינה בחינה מעשית או עיונית לצורך קבלת רישיון.

<יבינה זכאי-בראונר: ההקבלה כאן היא לפריט (4) בטבלה: טייס מסחרי עם הגדר 1.

<יבינה זכאי-בראונר: הסכומים זהים.

יצחק וקנין: יש הערות?

יצחק וקנין: אין הערות.

יצחק וקנין: מי בעד תקנה 5? מי נגד?

יצחק וקנין: התקנה אושרה.

<יבינה זכאי-בראונר: תקנה 21 מדברת באופן כללי על מבחנים עיוניים או מעשיים שנדרשים מאדם שמחזיק כבר ברישיון של עובד טיס ומבקש תוספת של הגדר.

<איתי לנואל: רישיון רחפן.

<איתי לנואל: לא רישיון עובד טיס.

<יבינה זכאי-בראונר: מדובר היום על עובד טיס והתיקון, לאחר שיאושר, יכלול גם את מי שמחזיק ברישיון רחפן.

<יבינה זכאי-בראונר: ההקבלה מבחינת הסכומים היא לפריט 8 בטבלה: הגדר נוסף ברישיון - - - טיס.

<יבינה זכאי-בראונר: אלה אותם סכומים: 1,310 שקלים ו-440 שקלים.

<איתי עצמון: למעשה גם חידוש של רישיון כרוך באגרה.

<ארז פלס: כן, כי כך גם לגבי עובדי טיס.

<איתי עצמון: אני שואל לגבי הרחפנים.

<רננה שחר: כרגע לא קבענו אגרה לחידוש.

יצחק וקנין: בכל כמה שנים צריך לחדש את זה?

<איתי עצמון: אני שואל מכיוון שגם בתקנה 20 וגם בתקנה 21 כתוב "או חידושם".

<ארז פלס: זה במקום שנדרש מבחן עיוני או מעשי.

<ארז פלס: השאלה היתה – וכנראה פספסנו אותה ונתקן במהלך השנתיים הקרובות – על מה שכתוב בתקנה 18 או 19 שמתייחסת לחידוש רישיון.

<רננה שחר: כרגע אין אגרה לחידוש.

<יבינה זכאי-בראונר: התקנה על החידוש, במהות שלה, בקובץ העיקרי, התווספה מאוחר מאוד יחסית בעקבות דיונים עם הציבור ועם משרד המשפטים וכולי.

<יבינה זכאי-בראונר: בינתיים קובץ האגרות קיבל כבר את אישורו של שר האוצר ולא רצינו לעכב אותו.

<יבינה זכאי-בראונר: לכן הקובץ שמונח בפניכם לא כולל אגרת חידוש רישיון.

<איתי עצמון: לְמה מכוונת התיבה "או חידושו" בתקנות 20 ו-21?

<רננה שחר: לפעמים צריך בחינה לשם חידוש.

<ארז פלס: באותו מקום שאמרנו בתקנה קודמת בדיון שיבוא מישהו וירצה לחדש אחרי ששנתיים או יותר הוא לא טס ואז נדרוש ממנו מבחן מעשי, זו האגרה.

<רננה שחר: זו אגרה לבחינה.

<רננה שחר: זו לא אגרה לחידוש.

יצחק וקנין: רבותי, יש הערות נוספות?

יצחק וקנין: אין הערות.

יצחק וקנין: מי בעד?

יצחק וקנין: מי נגד?

יצחק וקנין: תקנה 6 אושרה.

<יבינה זכאי-בראונר: תקנה 22 דנה בעיון חוזר במבחן, ואחרי התיקון היא תהיה כדלקמן: "עובד טיס, מבקש רישיון עובד טיס, בעל רישיון רחפן או מבקש רישיון רחפן המבקש עיון חוזר בתוצאות מבחן עיוני ישלם בעת הגשת הבקשה אגרה של 220 שקלים".

יצחק וקנין: יש הערות?

יצחק וקנין: אין הערות.

יצחק וקנין: מי בעד תקנה 7? מי נגד?

יצחק וקנין: התקנה אושרה.

<יבינה זכאי-בראונר: תקנה 26 דנה ברישיון הפעלה מבצעי.

<יבינה זכאי-בראונר: הוא לא יידרש יותר.

יצחק וקנין: יש הערות?

יצחק וקנין: אין הערות.

יצחק וקנין: מי בעד תקנה 8? מי נגד?

יצחק וקנין: התקנה אושרה.

<איתי עצמון: בהתאמה למועד התחילה של התיקון העיקרי.

יצחק וקנין: מי בעד תקנה 9?

יצחק וקנין: מי נגד?

יצחק וקנין: התקנה מאושרת.

יצחק וקנין: אישרנו את תקנות הטיס (אגרות רישום, רישוי ותיעוד) (תיקון), התשע"ה-2015.